ભાગ મિલ્ખા ભાગ ફિલ્મની વાર્તા મિલ્ખા સિંહના જીવન પર આધારિત છે. મિલ્ખા સિંહ એક બહુ જ જાણીતા એથલીટ છે કે જેમણે પોતાના સમગ્ર જીવનમાં અનેક મુશ્કેલીઓનો સામનો કર્યો છે. મિલ્ખાની આંખોની સામે જ તેમના માતા-પિતાની હત્યા કરાઈ હતી. બાળપણમાં જ તેઓના માથેથી માતા-પિતાનો પડછાયો ઉઠી ગયો હતો. આમ છતાં તેમણે કઠોર મહેનત કરી અને દેશનું નામ રોશન કર્યું. ફિલ્મમાં મિલ્ખા સિંહના જીવનને કંડારાયું છે. ફિલ્મમાં એવા અનેક પાસાઓ દર્શાવાયા છે કે જેને જોઈ દર્શકોની આંખો છલકાઈ આવશે.